
Rīgā,							2024. gada 21. martā plkst. 09.30

Sēdē piedalās:

Iepirkumu komisijas priekšsēdētāja vietnieks – Aivars Zalcmanis

Iepirkuma komisijas, turpmāk arī “iepirkuma komisija”, “komisija”, locekļi:
Roberts Guļāns
Vitālijs Račinsks
Gunārs Mikučāns
Vidaga Daniševska
Inese Ribikauska
Ilona Inkina

Sēdi vada iepirkuma komisijas priekšsēdētāja vietnieks – A. Zalcmanis
Sēdi protokolē iepirkuma komisijas locekle – V. Daniševska

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” 2023. gada 11. oktobra rīkojums Nr. 30FAD.04-01/04/01/95

Komisija notiek attālināti, izmantojot videokonferences režīmu.

Darba kārtība:
1. Par uzdotā jautājuma izskatīšanu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 8 (astoņi) balsstiesīgi locekļi, tad ne mazāk kā 6 (seši) locekļi). Tiek konstatēts, ka sēdē piedalās 7 (septiņi) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2024. gada 18. martā Elektronisko iepirkumu sistēmā www.eis.gov.lv (turpmāk - EIS) saņēma ieinteresētā piegādātāja jautājumu par iepirkuma procedūras “RRTS būvdarbu veikšana”, iepirkuma identifikācijas Nr. LVRTC 2024/1, nolikumā ietverto kvalifikācijas prasību.
	Nr. p.k.
	Uzdotais jautājums
	Komisijas atbilde

	1.
	Saskaņā ar Konkursa 3.6.5.2.punkta “Kandidāts iepriekšējo 5 (piecu) gadu laikā (t.i., 2019., 2020., 2021., 2022., 2023. un 2024. gadā līdz pieteikuma iesniegšanas dienai) ir izpildījis būvdarbu vai cita veida līgumus, kura ietvaros ir izbūvēts vai pārbūvēts:” 2.apakšpunktu “vismaz 2 (divas) 6-20/0,4kV transformatoru apakšstacijas (TA) ar katra transformatora jaudu vismaz 1600kVA (pieredzi var apliecināt ar vienu vai vairākiem līgumiem)”.
Jautājums – vai par atbilstošu konkursa prasībām tiks uzskatīta pieredze būvdarbu veikšanā 110/20/6kV vai 330/110/20/10kV transformatoru apakšstacijās ar transformatoru jaudu virs 22000kVA?
	Skaidrojam, ka Iepirkuma komisija nav tiesīga iepirkuma izsludināšanas laikā sniegt vērtējumu par ieinteresētā piegādātāja atbilstību nolikumā izvirzītajām prasībām.
Iepirkuma nolikuma 3.6.5.2. punkts tai skaitā paredz, ka: “Kandidāts iepriekšējo 5 (piecu) gadu laikā (t.i., 2019., 2020., 2021., 2022., 2023. un 2024. gadā līdz pieteikuma iesniegšanas dienai) ir izpildījis būvdarbu vai cita veida līgumus, kura ietvaros ir izbūvēts vai pārbūvēts:  
1. vismaz 1 (viens) 6-20 kV  sadales punkts un/vai sadalietaise ar ne mazāk kā 4 (četriem) jaudas slēdžiem, kuriem ir pieslēgtas elektrolīnijas, t.sk. releju aizsardzība, automātika un vadība (pieredzi var apliecināt tikai viena līguma ietvaros);
2. vismaz 2 (divas) 6-20/0,4 kV transformatoru apakšstacijas (TA) ar katra transformatora jaudu vismaz 1600kVA (pieredzi var apliecināt ar vienu vai vairākiem līgumiem).” 

Ievērojot to, par atbilstošu iepirkuma nolikuma 3.6.5.2. punktā norādītajai kvalifikācijas prasībai būs atzīstama tāda kandidāta pieredze, kas iegūta līguma laikā, kurā izbūvētas vai pārbūvētas 2 (divas) 6-20/0,4 kV transformatoru apakšstacijas (TA) ar katra transformatora jaudu vismaz 1600kVA.

Uzsveram, ka iepirkuma nolikumā izvirzīto kvalifikācijas prasību mērķis ir atlasīt tādus piegādātājus, kas ir ieguvuši līdzvērtīgu pieredzi attiecībā pret pasūtītāja līguma izpildi, lai samazinātu nekvalitatīvas līguma izpildes riskus. Ievērojot to, ka minētā kvalifikācijas prasība atbilst minimālajām nepieciešamajām pieredzes prasībām, kādas būs nepieciešamas iepirkuma līguma izpildes laikā, šāda prasība ir objektīva un nepieciešama un attiecīgi grozījumi minētajā prasībā netiks veikti. 

Vienlaikus norādām, ka kandidāts minētā punkta prasības izpildei ir tiesīgs piesaistīt apakšuzņēmējus, uz kura spējām un pieredzi balstīties šīs prasības izpildē. 





Iepirkuma komisija vienbalsīgi ar 7 (septiņām) balsīm “par” nolēma:
1. Apstiprināt sagatavotās atbildes uz uzdotajiem jautājumiem.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Uzdot komisijas loceklei V. Daniševskai nodrošināt protokola 1.2. punktā norādītā lēmuma izpildi.



Pielikumā: [..]


Iepirkuma komisijas priekšsēdētāja vietnieks	(PARAKSTS)			A. Zalcmanis

Iepirkuma komisijas loceklis			(PARAKSTS)			R. Guļāns

Iepirkuma komisijas loceklis			(PARAKSTS)			V. Račinsks

Iepirkuma komisijas loceklis			(PARAKSTS)			G. Mikučāns

Iepirkuma komisijas locekle (protokolētāja)	(PARAKSTS)			V. Daniševska

Iepirkuma komisijas locekle			(PARAKSTS)			I. Inkina
										
Iepirkuma komisijas locekle			(PARAKSTS)			I. Ribikauska


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle V.Daniševska
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

